laion/Wikipedia-Exotic huggingface dataset:
מייק לאורי

מייקל אדוארד לאורי (באנגלית: Michael Edward Lowry‏; 8 במרץ 1939 – 1 במאי 2017) היה פוליטיקאי אמריקאי שכיהן כמושל ה-20 של מדינת וושינגטון בשנים 1993–1997. הקריירה הפוליטית שלו נגדעה בפתאומיות בעקבות טענות בדבר התנהגות מינית בלתי-הולמת כלפי סגנית דוברו, סוזן אולברייט. לאורי, חבר המפלגה הדמוקרטית, כיהן טרם היבחרו למושל כחבר בית הנבחרים של ארצות הברית מטעם מחוז הקונגרס השביעי של וושינגטון מ-1979 עד 1989. לאורי נולד וגדל בסנט ג'ון שבמזרח וושינגטון, בנם של הלן (לבית וייט) ורוברט. בשנת 1962 השלים את לימודיו הגבוהים באוניברסיטת המדינה של וושינגטון. במשך תקופה קצרה עבד לאורי עבור הסנאט של וושינגטון, ואחר כך כשדלן בשירות המלכ"ר "Group Health Cooperative". לאחר מכן נבחר למועצת מחוז קינג ב-1975. בבחירות 1978 נבחר אל בית הנבחרים של ארצות הברית מטעם מחוז הקונגרס השביעי של וושינגטון, ובראשית 1979 הושבע לתפקידו בקונגרס של ארצות הברית. הוא מילא תפקיד זה עד 1989. פעמיים התמודד לאורי ללא הצלחה לסנאט של ארצות הברית. פעם ראשונה בבחירות המיוחדות של 1983 הפסיד למושל הרפובליקני לשעבר דניאל ג'. אוונס (אנ'), במירוץ להחלפתו של הנרי ג'קסון. ב-1988 הפסיד לסלייד גורטון, גם הוא מועמד המפלגה הרפובליקנית, בבחירות צמוודת. לאחר מכן החל לאורי לעבוד באוניברסיטת סיאטל ובארגון סביבתני. בקונגרס, שם ייצג מחוז שכלל את סיאטל, לאורי היה מבקר דמוקרטי חריף של המדיניות הכלכלית של נשיא ארצות הברית רונלד רייגן ופעל נגד התחמשות-יתר וההגבלות על הפלות. בבחירות 1992 נבחר לאורי למושל וושינגטון, ומילא תקופת כהונה אחת בלבד (נכון ל-2022, הוא המושל האחרון של מדינת וושינגטון שכיהן רק קדנציה אחת). ההתמקדות העיקרית שלו במדיניות הייתה לרוב מערכת כלל-מדינתית של ביטוח בריאות עם פרמיות המבוססות על יכולת תשלום. הוא בחר שלא להתמודד לבחירה מחדש עקב פרשת הטרדה מינית בה האשימה אותו סוזן אולברייט, סגנית הדובר בסגל שלו, בהתבטאויות בלתי הולמות וכך שליטף אותה בעל כורחה. בשנת 2000 התמודד לנציב הקרקעות הציבוריות של וושינגטון, אך ניסיון זה לא הניב פרי. במהלך הקריירה שלו, הושווה לאורי שוב ושוב ליאסר ערפאת בידי יריביו בעיתונות ובפוליטיקה של מדינת וושינגטון, בשל דמיון לכאורה במראה הפיזי בין השניים. על פי דיווחים שונים גילח לאורי זקן בו נהג להתרברב, במטרה להימנע מהשוואות למנהיג הפלסטיני. לאורי נפטר ב-1 במאי 2017 מסיבוכים של שבץ מוחי בגיל 78. מדיה וקבצים בנושא מייק לאורי בוויקישיתוף מייק לאורי באתר אגודת המושלים הלאומית (באנגלית) מייק לאורי, באתר המדריך הביוגרפי של הקונגרס של ארצות הברית (באנגלית) מייקל לאורי באתר The Political Graveyard (באנגלית) מייק לאורי, באתר "Find a Grave" (באנגלית) ג'ים ברונר, Former Washington Gov. Mike Lowry, table-pounding liberal, dies at 78, באתר סיאטל טיימס, 1 במאי 2017 (באנגלית) AP‏, Mike Lowry, Ex-Congressman and Washington State Governor, Dies at 78, באתר הניו יורק טיימס, 3 במאי 2017 (באנגלית) Mike Lowry, Washington state congressman and governor, dies at 78, באתר וושינגטון פוסט, 1 במאי 2017 (באנגלית) אוסטין ג'נקינס, Former Washington Gov. Mike Lowry Dies, באתר NWPB‏, 1 במאי 2017 (באנגלית) רוברט מ. אנדרוז, Hair Today, Gone Tomorrow? To Shave or Not to Shave, That’s the Question, באתר AP‏, 27 באפריל 1989 (באנגלית) ג'ואל קונלי, Mike Lowry, proudly progressive ex-governor, dies early on May Day, באתר Seattle Post-Intelligencer‏, 1 במאי 2017 (באנגלית)
טירת ד'אוסה

טירת ד'אוסה (בצרפתית: Château d'Ussé) היא טירה הממוקמת בקצה יער שינון ומשקיפה על עמק האנדר שבמחוז אנדר ולואר, צרפת. הטירה, המפורסמת במראה הציורי והשלו שלה, הייתה אחת מכמה טירות שהיוו השראה לוולט דיסני ביצירת רבות מטירות סרטיו. הטירה נבנתה לראשונה במאה ה-11 על ידי השליט הנורמני של אוסה, גולדן דה סאומור, שהקיף את שטח הטירה בטרסה גבוהה. הטירה הועברה לידי רוזנות דה בלואה, שבנתה אותה מחדש באבן. במאה ה-15, הטירה ההרוסה של אוסה נרכשה על ידי ז'אן החמישי דה בוייל, גנרל בצבאו של שארל השביעי שהפך לסניור של אוסה ב-1431. דה בוייל החל לשקם את הטירה מחדש בשנת 1440; בנו אנטואן דה בוייל התחתן בשנת 1462 עם ז'אן דה ואלואה, בתם הביולוגית של שארל השביעי ואגנס סורל, שהביאה כנדוניה 40,000 אקו זהב. אנטואן היה שרוי בחובות כבדים ובשנת 1455, מכר את הטירה לז'אק ד'אספיני, בנו של שאמבלאן דוכס ברטאן ובעצמו שאמבלאן המלך; ד'אספיני בנה את הקפלה, שהושלמה על ידי בנו שארל בשנת 1612, בה הסגנון הגותי הלוהב עורבב עם מוטיבים חדשים מתקופת הרנסאנס. במאה ה-17 הרס לואי הראשון דה ולונטינאיי, ראש משק בית המלוכה, חלק מהבניינים הצפוניים של הטירה על מנת לפתוח את החצר הפנימית לנוף הנשקף מן מרפסת הגן, אשר עיצובה מיוחס לאדריכל הנוף הידוע אנדרה לה נוטר. חתנו של ולונטינאיי היה המהנדס הצבאי סבסטיאן דה וובאן, שביקר בטירת ד'אוסה תכופות. שארל פרו, מחברם של כמה מן האגדות המפורסמות ביותר כיום, ביקר לעיתים קרובות בטירה והיה אורח קבוע בה. טירת ד'אוסה היא זו שהביאה לו את ההשראה לטירה מהאגדה הקלאסית היפהפייה הנרדמת אותה כתב. מאוחר יותר עברה הטירה לבית רוהן. בשנת 1802 נרכשה הטירה על ידי הדוכס דה דורס; כבר במרץ 1813 נערכו באוסה פגישות חשאיות בין קבוצה של נאמני בית בורבון, שנפגשו כדי לבחון את האפשרויות לעלייה מחודשת לשלטון של בית בורבון, בין המשתתפים נכללו אנשים כגון טרמויל, הדוכס לבית פיץ ג'יימס, הנסיך ז'ול דה פוליניאק, אנטואן-פרנסואה-קלוד פרנד, מונמורנסי והדוכס לבית דה רושפוקו. בטירה יעבוד מאוחר יותר הסופר פרנסואה-רנה דה שאטובריאן על ספר הזכרונות שלו "Mémoires d'Outre-Tombe" כאורח הדוכסית קלייר דה דוראס. בשנת 1885 הורישה הרוזנת דה לה רוצ'אקליין את הטירה לאחיינה, הרוזן דה בלאקאס. אוסה סווגה כאנדרטה היסטורית בשנת 1931 על ידי משרד התרבות הצרפתי. מדיה וקבצים בנושא טירת ד'אוסה בוויקישיתוף Château de la Belle au Bois Dormant, כקובץ PDF.
קרחון הובס (ארץ ויקטוריה)

קרחון הובס (באנגלית: Hobbs Glacier) הוא קרחון באזור חוף סקוט של ארץ ויקטוריה שבאנטארקטיקה. הקרחון זורם לכיוון מזרח. אורכו של הקרחון 13 קילומטרים; רוחבו של הקרחון בין 2 ל-4 קילומטרים. הקרחון ממוקם 4 קילומטרים דרומית לקרחון בלו. גובהו של הקרחון 313 מטרים מעל פני הים. קרחון הובס נשפך אל מצר מקמרדו. מפיהו של הקרחון זורם פלג הובס - של מי קרחון נמסים. הקרחון נחקר לראשונה על ידי המשלחת הלאומית האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט. במסגרת המשלחת הבריטית לאנטארקטיקה (משלחת טרה נובה) אשר חקרה את אנטארקטיקה בין השנים 1910–1913, אף היא בפיקודו של רוברט פלקון סקוט האזור נחקר בצורה יסודית יותר. סקוט נתן לקרחון את שמו. סקוט קרא לקרחון על שם פרופסור ויליאם הרברט הובס (William H. Hobbs), מאוניברסיטת מישיגן שבעיר אן הרבור, במדינת מישיגן שבארצות הברית. ויליאם הרברט הובס היה חוקר מוביל בתחום חקר הקרחונים. • C. J. BOWSER, T. A. RAFTER, R. F. BLACK, GEOCHEMICAL EVIDENCE FOR THE ORIGIN OF MIRABILITE DEPOSITS NEAR HOBBS GLACIER, VICTORIA LAND, ANTARCTICA, ineral. Soc. Amer. Spec. Pap. 3, 261-272 (1970) קרחון הובס באתר הסקר הגאולוגי של ארצות הברית קרחון הובס באתר הגאזט האנטארקטי של ממשלת ניו זילנד קרחון הובס באתר הגאזט האנטארקטי המשווה SCAR של ממשלת אוסטרליה מפת אזור קרחון הובס קרחון הובס באתר mindat מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר אורכו של הקרחון 27 קילומטרים לפי מקור אחר קרחון הובס ממוקם 7 קילומטרים דרומית לקרחון בלו מידע גאוגרפי מידע גאוגרפי על נחל הובס
קרחון הובס

האם התכוונתם ל... אנטארקטיקה קרחון הובס (ארץ ויקטוריה) – קרחון באזור חוף סקוט בארץ ויקטוריה שבאנטארקטיקה קרחון הובס (האי ג'יימס רוס) – קרחון באי ג'יימס רוס, שבקבוצת איי ג'יימס רוס, המקיפה את קצהו הצפון-מזרחי של חצי האי האנטארקטי, בארץ גרהאם, שבאנטארקטיקה. ניו זילנד קרחון הובס (ניו זילנד) – קרחון בחבל אוטגו שבאי הדרומי של ניו זילנד
לחיים חסידים

לחיים חסידים הוא אלבום של יוסף משה כהנא, הכולל ניגונים חסידיים, שירי גראמען בשפת היידיש ושירים בסוגת המוזיקה החסידית. באלבום משתתפים הזמרים: זאנוויל ויינברגר, יהושע בערקוי, אהרלה סמט, יעקב יהודה דסקל, וועלוול פלדמן, אייזיק האניג, משה דמן ויוסף משה כהנא. לצד חברי מקהלה וחברי מקהלת ילדים. את העיבוד וההפקה מבצע ר' יוסף משה כהנא וחברת לחיים הפקות. את העיבוד הקולי מבצע הרשי בריסק. השיר הפותח את האלבום לחיים חסידים זכה למספר גרסאות כיסוי בהם באלבום פרויקט X של אלי מרקוס וארי היל בהפקתו של יוחי בריסקמן. השיר רשב"י זכה להצלחה רבה ושרים אותו במסגרת ההילולא המסורתית של רבי שמעון בר יוחאי בל"ג בעומר במירון[דרוש מקור], השיר זכה לגרסת כיסוי על ידי אהרלה סמט[דרוש מקור]. זאנוויל ויינברגר, יהושע בערקוי, אהרלה סמט, יעקב יהודה דסקל, וועלוול פלדמן, אייזיק האניג, משה דמן ויוסף משה כהנא. מיכאל וויינברגר, יוסי וויינברגר, יעקב רוטבלט, סיני ברמץ, שמוליק גאלדשטיין, ישראל פריילעך מוישי ברוין, יוסי גאלדמינצער, שמואלי סיגל, יהושע'לע עסטרייכער, ארי כוואן מקהלת שבח של יוסי גליק: יצחק ראזנבלום, שלמי ברוין, שלמי שווארץ, מושי קויפמאן, יוסי ברייער, הערשי פרידער, נחום טוווערסקי, יעקב גרשון ראזענפעלד, דוד פעדער, שמילי סיגל, שמילי גאלדקלאנג, יחיאל אהרן איינהארן, נחום שפיטצער, יצחק שווארץ, פנחס קויפמאן, מיכל ניצלעך, מאטי גאלדמינצער, אנשי זילבערמאן, חנינא ראזנבערג, דוד פרידמאן, נחמן איינהארן, דוד שפיטצער, מאיר גליק, הערשי ברוין, אברהם לאנגסאם, מענדי גרין, ברוך דוד פערלמאן, מאיר ברילאווסקי, מיכל שווארץ, חנינא טווערסקי, אברמי גליק, מענדי בייער מקהלת מוישי קרויס: אברמי כהנא, אשי שטאל, ברוך כוואן, יודי סאלאמאן, מנדי דייטש, מנדי קעלנער, שמשי קרויס, שיע'לע בערגער, שלום לויפער תקציר האלבום לחיים חסידים, וידאו קליפ של השיר באתר יוטיוב מידע על האלבום לחיים חסידים באתר MusicBrainz
אנפת אגם

אנפת אגם (שם מדעי: Ardeola; משמעות השם מלטינית: "אנפה קטנה") הוא סוג של עופות ממשפחת האנפתיים החיים לאורך דרום ודרום-מזרח אסיה ואפריקה שמדרום לסהרה וכן במדגסקר. המין אנפית סוף מצויה גם בדרום אירופה וכן בישראל. בני סוג זה דומים במראם מעט לאנפית או לאנפית בקר, אך בעלי צוואר מעט יותר ארוך. אנפות אלה הן קטנות יחסית, באורך של 40 עד 50 ס"מ ועם מוטת כנפיים של 80 עד 100 ס"מ. הן בעלות צוואר קצר ומקור צהוב ארוך כשהגוף חום או חום בהיר ולרוב מפוספס לאורך החזה. אנפות אלה חיות לרוב ליד ביצות ומקווי מים עומדים ומחפשות בהם טרף של דגים וחרקים. הן מקננות בין העצים בקבוצות גדולות של אנפות. אנפית סוף הודית (Ardeola grayii) אנפית סוף (Ardeola ralloides) אנפית סוף סינית (Ardeola bacchus) אנפית סוף ג'אווה (Ardeola speciosa) אנפית סוף מלגשית (Ardeola idae) אנפה אדמונית-בטן (Ardeola rufiventris) מדיה וקבצים בנושא אנפת אגם בוויקישיתוף אנפת אגם, באתר ITIS (באנגלית) אנפת אגם, באתר NCBI (באנגלית) אנפת אגם, באתר Animal Diversity Web (באנגלית) אנפת אגם, באתר GBIF (באנגלית)
אנפה נמרית

אנפת נמרית (שם מדעי: Tigrisoma) הוא סוג של עופות ממשפחת האנפתיים החיים רק באמריקה הטרופית שבין דרום ארצות הברית ולאורך אמריקה המרכזית, הקריביים ואמריקה הדרומית עד לצפון ארגנטינה וצ'ילה. הסוג תואר ב-1827 בידי החוקר האנגלי ויליאם ג'ון סווינסון (אנ') ומשמעות שמו: "tigris" - טיגריס (מכונה בטעות "נמר") ו-"sôma" - גוף. בסוג זה ידועים 3 מינים. אנפות אלה קטנות יחסית, באורך של 60 עד 80 ס"מ והם דומות בצורתן לאנפה מסורטטת או לאנפית וכן לאנפת מקור סירה. אנפות אלה בעלות ראשים וצווארים רחבים וקצרים, ומקור צהוב ארוך. הגוף בעל גוונים חומים עד אדמוניים ולאורך הכנפיים וצידי הגוף פסים שחורים, מה שנתן להם את שמם. אנפות אלה לא נראות בולטות באזורים פתוחים, למעט סביב המים שלגדות נהרות ואגמים. הן ציידות של חרקים, דגים קטנים, צפרדעים, זוחלים וטרף דומה. אנפה נמרית חשופת-גרון (Tigrisoma mexicanum) אנפה נמרית רצועת-פסים (Tigrisoma fasciatum) אנפה נמרית גסת-פסים (Tigrisoma lineatum) מדיה וקבצים בנושא אנפה נמרית בוויקישיתוף אנפה נמרית, באתר ITIS (באנגלית) אנפה נמרית, באתר NCBI (באנגלית) אנפה נמרית, באתר Animal Diversity Web (באנגלית) אנפה נמרית, באתר האנציקלופדיה של החיים (באנגלית) אנפה נמרית, באתר GBIF (באנגלית)
אנפת לילה אפרו-אסייתית

אנפת לילה אפרו-אסייתית (שם מדעי: Gorsachius) הוא סוג של עוף מים ממשפחת האנפתיים, השייך לתת-משפחה אנפות לילה לצד הסוג אנפת לילה ואנפת לילה אמריקאית. סוג זה מכיל 4 מינים החיים לאורך האזורים הטרופיים והסובטרופיים של דרום-מזרח ומזרח אסיה והמין אנפת לילה לבנת-גב מצוי גם אפריקה שמדרום לסהרה, לרוב סמוך ליערות לחים או ביצות סבוכות. אנפות אלו דומות לאנפת לילה מצויה ובעלות ראש וצוואר רחבים, רגלים קצרות ועיניים צהובות. בקצה ראשם ציצה שחורה הפונה אחורה והנוצות שעל גופם בעלות גוונים חומים או אדמדמים וגרון ערמוני כשהראש כהה במיוחד ולעיתים גם שחור. האנפות קטנות יחסית ולעיתים מבלבלות עם עופות מים אחרים, כמו טבלניים או קורמורניים. האנפות הם פעילי לילה או פעילי דמדומים והן נעות ביחידות או בקבוצות קטנות ומקננים על העצים. בקן הנקבה מטילה 2 עד 5 ביצים. אנפת לילה יפנית (Gorsachius goisagi) אנפת לילה לבנת-אוזן (Gorsachius magnificus) אנפת לילה לבנת-גב (Gorsachius leuconotus) אנפת לילה מלאית (Gorsachius melanolophus) מדיה וקבצים בנושא אנפת לילה אפרו-אסייתית בוויקישיתוף אנפת לילה אפרו-אסייתית, באתר ITIS (באנגלית) אנפת לילה אפרו-אסייתית, באתר NCBI (באנגלית) אנפת לילה אפרו-אסייתית, באתר Animal Diversity Web (באנגלית) אנפת לילה אפרו-אסייתית, באתר GBIF (באנגלית)
דפנה בן נון

דפנה בן נון (נולדה ב-11 בספטמבר 1980) היא צלמת טבע ישראלית. נולדה ב-11 בספטמבר 1980. בשל עיסוקיו של אביה כרופא נסעה בן נון בילדותה רבות ברחבי ישראל ואוסטרליה. למדה בתיכון בקיבוץ מעברות. שירתה בתזמורת צה"ל. לאחר שירותה הצבאי שהתה באוסטרליה במשך שנה, ובשובה החליטה לעסוק בצילום. למדה באוניברסיטה הפתוחה וידאו, פוסט-פרודקשן, צילום ועריכה, וכן צילם סטודיו בטכניון. ב-2011 זכה תצלום שצילמה, בו נראים לבנתנים משפריצים מים, בפרס חביב הקהל בתחרות צילום הטבע הבינלאומית של נשיונל ג'יאוגרפיק. ב-2012 הוצג צילום הלבנתנים, יחד עם צילום נוסף, בתערוכה של נשיונל ג'יאוגרפיק בסיאול שנקראה "The beautiful days". ב-2017 התפרסם מיזם בו צילמה אמנים ואנשי תקשורת, בהם מיקי חיימוביץ', אלי פיניש, דביר בנדק וישראל אהרוני, עם המילה "סליחה" על זרועם, כביקורת על היחס לניצולי השואה בישראל. ב-2018 זכה תצלום שצילמה, בו נראים בבונים בזימבבואה, לחשיפה תקשורתית רבה בשל דמיונו לסצנה מתוך הסרט המצויר מלך האריות. ב-2020 הגישה פינה בתוכנית הטלוויזיה "פותחים יום", בה עסקה בצילום טבע ובעלי חיים. באותה שנה החלה לפרסם מדור קבוע במגזין נשיונל ג'יאוגרפיק קידס ישראל. בנוסף לעיסוקה כצלמת טבע מנהלת בן נון עסק לצילום ילדים ומשפחות, מרצה על צילום ומדריכה בתחום צילום טבע ובעלי חיים. מדיה וקבצים בנושא דפנה בן נון בוויקישיתוף אתר האינטרנט הרשמי של דפנה בן נון דפנה בן נון, ברשת החברתית אינסטגרם ארז ארליכמן, צלמת הטבע שהתאהבה בלוויתנים ודובי קוטב, באתר ynet, 26 בפברואר 2014 ארז ארליכמן, פרס לצלמת מישראל שתיעדה לוויתנים יורקים, באתר ynet, 21 בדצמבר 2011 נעם ברקן, סליחה ששכחנו אתכם, באתר ynet, 22 באפריל 2017 Chris Dyer, It's the real-life circle of life! Monkey holds its baby aloft, just like scene from The Lion King, Daily Mail,19 October 2018 ליאת עיני, שילוב מנצח - צילומי ילדים וסוסים מהאגדות, באתר ynet, 12 ביוני 2018
אנפה מסורטטת אוסטרלית

אנפה מסורטטת אוסטרלית (שם מדעי: Botaurus poiciloptilus) היא מין של עוף מים מהסוג אנפה מסורטטת החיה בדרום אוסטרליה, טסמניה, ניו זילנד וקלדוניה החדשה. אנפה זו תוארה ב-1827 בידי החוקר הגרמני יוהאן גאורג ואגלר (אנ') וכיום מצויה בסכנת הכחדה בטבע. אנפה זו דומה לאנפה המסורטטת הגדולה אך קטנה ממנה. היא מגיעה לאורך 650 עד 750 מ"מ, ללא דו-צורתיות זוויגית, אף שהזכר מעט יותר גדול. האנפה בעלת נוצות חומות-אפורות כהות ומסורטטות בצהוב, בעיקר לאורך החלק החיצוני של הכנפיים. הצוואר ואחורי הראש חומים והפנים לבנות אך בעלות פס חום אופקי היוצא מתחתית העיניים הצהובות עד לחזה. עור הפנים וכן הרגליים בעלי צבע ירוק כהה. המקור הארוך חום והחלק התחתון והגרון ירוק-צהוב. אנפה זו יכולה למתוח את צווארה לזווית ישרה כלפי מעלה, מה שמעניק לה הסוואה מוצלחת. אנפה זו מצויה סמוך לקנים ולסוף באזורי סביבות או אחו גבוה ברחבי דרום אוסטרליה, טסמניה, ניו זילנד והאי Ouvéa שבקלדוניה החדשה. היא פעילת שעות בין ערביים המחפשת בסבך ובמים טרף של דגים כמו צלופחים, סרטנים, צפרדעים ומזון דומה. אנפה זו מצויה בסכנת הכחדה באוסטרליה וניו זילנד, בעיקר עקב ייבוש ביצות טבעי (בעתות בצורת) ותעשייתי, הנעשה למטרות חקלאות. האנפה נדחקת מעוד שטחים ומחלקם אף נכחדה. כיום היא מוגנת בחוק האוסטרלי ונעשים ניסיונות לגדל אותה ולשמור על מספר ביצות בהם היא חיה. מדיה וקבצים בנושא אנפה מסורטטת אוסטרלית בוויקישיתוף אנפה מסורטטת אוסטרלית, באתר ITIS (באנגלית) אנפה מסורטטת אוסטרלית, באתר NCBI (באנגלית) אנפה מסורטטת אוסטרלית, באתר Animal Diversity Web (באנגלית) אנפה מסורטטת אוסטרלית, בבסיס הנתונים ARKive (באנגלית) אנפה מסורטטת אוסטרלית, באתר האנציקלופדיה של החיים (באנגלית) אנפה מסורטטת אוסטרלית, באתר GBIF (באנגלית) אנפה מסורטטת אוסטרלית באתר הרשימה האדומה של IUCN
אנפה מסורטטת דרום-אמריקאית

אנפה מסורטטת דרום-אמריקאית (שם מדעי: Botaurus pinnatus) היא מין של עוף מים, מהסוג אנפה מסורטטת החיה באמריקה הדרומית, חלק מאמריקה המרכזית ובדרום מקסיקו. היא לרוב נחבאת אל הכלים, אך איננה מצויה בסכנה גדולה. האנפה מגיעה לאורך 64 עד 76 ס"מ ומשקלה הממוצע הוא 554 עד 1,157 גרם. היא בעלת נוצות חומות-כתומות חיוורות ועליהם מסורטטים פסים צהובים-קרם. הבטן והחזה לבנים והכנפיים בעלות סרטוטים כהים יותר משל שאר הגוף. האנפה יכולה למתוח את צווארה מעלה כדי להסתוות בהצלחה. מקורה הארוך שחור ויכול להזדקף מעלה, הרגליים ורודות והעיניים צהובות. האנפה נפוצה לאורך קנים וסוף לאורך אמריקה הטרופית, לאורך ביצות, נהרות ואגמים וכן בשדות בעלי צמחייה גבוהה כמו שדות אורז. היא חיה בגפה או בקבוצות קטנות ופעילה סמוך לזריחה ולשקיעה ומחפשת טרף קטן בין הצמחייה, אותו היא צדה ממארב. היא ניזונה לרוב מדגים, סרטנים, צפרדעים וזוחלים קטנים. בתורה היא עלולה להיטרף בידי עופות דורסים, לוטרות, חתוליים או תנינים ולהגנה היא מאמצת תנוחה רפויה זקופה, אשר מסווה אותה ביעילות. מדיה וקבצים בנושא אנפה מסורטטת דרום-אמריקאית בוויקישיתוף אנפה מסורטטת דרום-אמריקאית, באתר ITIS (באנגלית) אנפה מסורטטת דרום-אמריקאית, באתר NCBI (באנגלית) אנפה מסורטטת דרום-אמריקאית, באתר Animal Diversity Web (באנגלית) אנפה מסורטטת דרום-אמריקאית, באתר האנציקלופדיה של החיים (באנגלית) אנפה מסורטטת דרום-אמריקאית, באתר GBIF (באנגלית) אנפה מסורטטת דרום-אמריקאית באתר הרשימה האדומה של IUCN
נהרג בפעילות מבצעית

נהרג בפעילות מבצעית הוא מונח המתאר אבדות בנפש הקשורות למילוי תפקיד בכוחות הביטחון. ההגדרה כוללת לוחמים ותומכי לחימה שנהרגו בעת קרב או פעולה צבאית. לצד שמו של אדם שנהרג בפעולה במהלך מבצע מוסיפים סימן † (דקר) כדי לציין את מותו באותו אירוע או אירועים. ההגדרה "נהרג בפעילות מבצעית" מציינת אדם שנהרג בפעולה בשדה הקרב ואילו "מת מפצעיו" מתייחסת למישהו שהספיק להגיע למתקן ולקבל טיפול רפואי אך מת. הגדרה נוספת היא "לכאורה נהרג בפעילות מבצעית". מונח זה משמש לחייל שלא נמצא לאחר שוך הקרב, וסביר להניח שלא שרד. הגדרה זו אופיינית לקרבות ימיים או קרבות בסביבה עוינת אחרת שבה קשה להתחקות אחר גופות ולזהותן. הגדרה זו הייתה בשימוש נפוץ במלחמת העולם הראשונה, במהלכה נשלחו צבאות לשדות קרב מנותקים לוגיסטית. בנאט"ו משמש המונח "מת מפצעיו בפעילות מבצעית" (DWRIA,‏ Died of Wounds Received in Action) והגדרתו היא: לוחם שנהרג או מת עקב פציעותיו או סיבות אחרות לפני שהגיע למתקן טיפול רפואי או שקיבל עזרה מחיילים אחרים. בארצות הברית משמש המונח "נהרג בפעילות מבצעית" (באנגלית: Killed in action) כדי לתאר אבדות בנפש של לוחמים או כוח אדם שנגרמו על ידי כוחות אויב או בשוגג על ידי כוח עמית בעיצומו של קרב. ערך מורחב – חלל מערכות ישראל בישראל, חיילים שנהרגו מידי האויב הם בין האבדות בנפש הנכללות במונח "חלל מערכות ישראל", שכולל כל מי שמת במהלך שירותו או כתוצאה משירותו, ללא תלות בנסיבות המוות. המונח "נפל בקרב" מציין את אלה שנהרגו בפעילות מבצעית. בצרפת משתמשים במונח: Tué à l'ennemi (בתרגום חופשי: "נהרג על ידי האויב"). חייל יוגדר כך אם גופתו פונתה וזוהתה, או אם שני עדים מהלחימה העידו שאכן נהרג. אחרת, חייל שלא שב מוכרז כנעדר. שבוי נפגע מדיה וקבצים בנושא נהרג בפעילות מבצעית בוויקישיתוף חנן גרינברג, צה"ל שוקל: הבחנה בין חללים, באתר ynet Cihan ir AK~iT, AAP-06, NATO Glossary of terms and definitions, NATO Glossary of terms and definitions, 3.3.12, עמ' 123 killed in action, U.S. Department of Defense Dictionary, ‏27.9.12 (באנגלית)
אנפיות

אנפיות (שם מדעי: Botaurinae) היא תת-משפחה קטנה של עופות מים ממשפחת האנפתיים הכוללת 3 סוגים: אנפית, אנפה מסורטטת והסוג היחידי אנפת זיגזג. בני קבוצה זו כוללים את המינים הקטנים ביותר במשפחה והם לרוב נחבאים בין קנים או סוף בהם הם מוסווים מטורפים. הם חיים לאורך ביצות ושדות סבוכים ולחים, בהם הם צדים טרף של חרקים, דגים, דו-חיים וזוחלים קטנים. הם נוטים שלא לעופף ומושכים את ראשיהם אחורה תוך כדי תעופה, בדומה לרוב האנפות והשקנאים. אנפות אלה חיות לבדם או בזוגות בודדים ומטילות ביצים בקנים שסביב הקרקע או הקנים. תת-משפחה אנפות לילה (Botaurinae) סוג ומין יחיד אנפת זיגזג (Zebrilus undulatus) סוג אנפה מסורטטת (Botaurus) מין אנפה מסורטטת אמריקאית (Botaurus lentiginosus) מין אנפה מסורטטת דרום אמריקאית (Botaurus pinnatus) מין אנפה מסורטטת אוסטרלית (Botaurus poiciloptilus) מין אנפה מסורטטת גדולה (Botaurus stellaris) מין Botaurus hibbardi - נכחד סוג אנפית (Ixobrychus) מין אנפית גמדית (Ixobrychus minutus) מין אנפית שחורת-גב (Ixobrychus dubius) מין אנפית הקינמון (Ixobrychus cinnamomeus) מין אנפית מפוספסת-גב (Ixobrychus involucris) מין אנפית גמדית אמריקאית (Ixobrychus exilis) מין אנפית צהובה (Ixobrychus sinensis) מין אנפית פון-שרנק (Ixobrychus eurhythmus) מין אנפית ננסית (Ixobrychus sturmii) מין אנפית שחורה (Ixobrychus flavicollis) מין אנפית ניו זילנד (Ixobrychus novaezelandiae) - נכחד מדיה וקבצים בנושא אנפיות בוויקישיתוף אנפיות, באתר אנציקלופדיה בריטניקה (באנגלית) אנפיות, באתר ITIS (באנגלית)
מוריץ, רוזן אולדנבורג

מוריץ הראשון, רוזן אולדנבורג (בגרמנית: Moritz I. von Oldenburg; בערך 1145 - בערך 1211) היה רוזן אולדנבורג מ-1169 עד 1211. מוריץ נולד בערך בשנת 1145, והיה בנם של כריסטיאן הראשון, רוזן אולדנבורג ואשתו קוניגונדה. בשנת 1167 אביו מת והיינריך האריה לקח את אולדנבורג תחת שלטונו. מוריץ גורש משטחי הרוזנות ולאחר מכן שירת במשך שנים את הארכיבישוף של קלן, פיליפ הראשון פון היינברג, אשר בשנת 1178 לקח על עצמו ניסיון פיצוי לא מוצלח. היינריך גם הכריח אותו למסור את ריטברג למשפחת פון קויק. בשנים 1180 ו-1181, מוריץ השתתף במלחמה הקיסרית נגד היינריך האריה ולבסוף קיבל מהקיסר פרידריך הראשון את זכויותיו הריבוניות בחזרה. בגלל רכוש ובעיות פיאודליות, מוריץ התנגד לענף וילדסהאוזן של בית אולדנבורג שנוסד על ידי דודו היינריך הראשון והארכיבישופים של ברמן, נאסר זמנית ונאלץ להישאר וסאל של הארכיבישוף. את שמו ניתן למצוא בסביבות שנת 1200 מספר פעמים בשורות המסמכים של הארכיבישוף. כדי להימנע מחלוקת ירושה, נרצח אחיו כריסטיאן הצלבן, אולי ביוזמתו של מוריץ. כרוניקת Rastede מציינת אותו לפחות כשותף. לפי אותו מקור, האבירים פון האטן, דוהלן וסאנום, שנחשפו כרוצחים, הוצאו להורג. בין השנים 1192 ו-1198, מוריץ ואמו קוניגונדה הקימו מנזר בברגדורף, המקום בו נרצח אחיו, שחזר ממסע הצלב בארץ הקודש. תחילה עם נזירות מברמן, קצת אחר כך עם ציסטרציאנים ממרינטל. עם זאת, המנזר ליד הלמשטדט לא שגשג והוקם מחדש בהודה ב-1232. בשנת 1198 תמך מוריץ בוולפים במלחמת כס המלכות הגרמנית ולעיתים תמך בהולשטיין נגד דנמרק. על ידי בניית טירות הוא עורר את המרידות הראשונות באוסטרינגן וב-Rüstringen. הוא התחתן עם זלומה, בתו של אוטו השני, רוזן וויקראת, ממנה נולדו לו: אוטו הראשון, רוזן אולדנבורג (1209–1251) כריסטיאן השני, רוזן אולדנבורג (1211–1233) הדוויג מאולדנבורג (מתה ב-1228) זלומה מאולדנבורג (מתה ב-1267) קונגינדה מאולדנבורג (מתה ב-1290)
אנפות נמריות

אנפות נמריות (שם מדעי: Tigrisomatinae) היא תת-משפחה קטנה של עופות מים ממשפחת האנפתיים הכוללת ארבעה סוגים: אנפה נמרית ושלושה סוגים בהם מין יחיד: אנפת מקור סירה, אנפה לבנת-ציצה נמרית ואנפת יער. אנפות אלה פרימיטיביות יחסית, בעלות מאפיינים של דמויי-שקנאים שונים כמו מגלנים ומנעלניים והן בעלות צוואר וראש רחבים אך קצרים יחסית, עם שק קטן מתחת המקור. אנפות אלו חיות רק באזורים הטרופיים והסובטרופיים של אמריקה, גינאה החדשה ואפריקה סביב ביצות ויערות ובניגוד למינים אחרים במשפחה כמו אנפות, מצויות הרחק ממים המתוקים ולעיתים אף סמוך לים או בין מנגרובים. אנפות אלו חיות לבדן ומחפשות בין הענפים טרף איטי, אותו הן דוקרות בעזרת מקוריהן. סוג ומין יחיד אנפת מקור-סירה (Cochlearius cochlearius) סוג אנפה נמרית (Tigrisoma) מין אנפה נמרית חשופת-גרון (Tigrisoma mexicanum) מין אנפה נמרית רצועת-פסים (Tigrisoma fasciatum) מין אנפה נמרית גסת-פסים (Tigrisoma lineatum) סוג ומין יחיד אנפה לבנת-ציצה נמרית (Tigriornis leucolopha) סוג ומין יחיד אנפת יער (Zonerodius heliosylus) מדיה וקבצים בנושא אנפות נמריות בוויקישיתוף אנפות נמריות, באתר ITIS (באנגלית) אנפות נמריות, באתר האנציקלופדיה של החיים (באנגלית)